gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4007, del 25-05-2001 (2001/4617)

Informació pública del programa d'actuació integrada per gestió directa per a la zona denominada La Lloma de Náquera.
---------------------------------------------------------------------------------------------------------------------

### Dades del document

Número de DOGV
:   4007

Data del DOGV
:   25-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4617


Organisme emissor
:   Ajuntament de Nàquera

Tipus de document
:   Anunci

Informació pública del programa d'actuació integrada per gestió directa per a la zona denominada La Lloma de Náquera. [2001/F4617]
  
L'alcalde president de l'Ajuntament de Náquera, en data 8 de maig de 2001, va dictar la Resolució de l'Alcaldia número 386/2001, que té la part dispositiva següent:
  
Sotmetre a informació pública la proposta de programa d'actuació integrada per gestió directa per a la zona denominada La Lloma de Náquera, a iniciativa d'aquest ajuntament, i que comprén pla de reforma interior de millora, projecte d'urbanització i projecte d'electrificació, durant el termini de 20 dies, en el Diari Oficial de la Generalitat Valenciana i en un diari d'informació general editat a la Comunitat Valenciana. El termini d'exposició es comptarà a partir del dia següent hàbil al de la publicació del present edicte en el Diari Oficial de la Generalitat Valenciana.
  
Durant el període d'exposició s'admetran tant al·legacions com alternatives tècniques a la continguda en el programa, i després de la conclusió, els qui sent o no propietaris dels terrenys tinguen interés a competir per ser seleccionats com a adjudicataris del corresponent programa, hi podran presentar proposicions juridicoeconòmiques. Aquestes últimes es presentaran durant els cinc dies següents al venciment del termini de 20 dies abans mencionat.
  
Els terminis indicats anteriorment quedaran prorrogats per 20 dies addicionals si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determine. La pròrroga es farà constar en l'expedient, s'anunciarà en el tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
L'acte d'obertura de pliques es realitzarà en la següent data hàbil a la conclusió del termini per a presentar-les. Del desenvolupament i resultats d'aquest acte se n'alçarà acta.
  
Remetre avís amb el contingut de l'edicte, abans de la publicació, als propietaris afectats, al domicili fiscal dels qui consten en el cadastre com a titulars de drets afectats per l'actuació proposada.
Diari Oficial de la Generalitat Valenciana


Sumari del DOGV 3923, del 23-01-2001 (2001/415)

CORRECCIÓ d'errades de la Convocatòria 55/2000, de 13 de desembre de 2000, de la Direcció General de la Funció Pública, per la qual es convoquen per a la provisió dos lloc de treball de naturalesa funcionarial, grup A, sector indistint de la Conselleria d'Agricultura, Pesca i Alimentació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3923

Data del DOGV
:   23-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/415


Data del document
:   17-01-2001

Organisme emissor
:   Conselleria de Justícia i Administracions Públiques

Tipus de document
:   Correcció d'errades

Correcció d'errades

 Descriptors 

:   * professió administrativa
    * concurs administratiu
    * enginyer

CORRECCIÓ d'errades de la Convocatòria 55/2000, de 13 de desembre de 2000, de la Direcció General de la Funció Pública, per la qual es convoquen per a la provisió dos lloc de treball de naturalesa funcionarial, grup A, sector indistint de la Conselleria d'Agricultura, Pesca i Alimentació. [2001/X415]
  
Vista la Resolució de la Direcció General de Funció Pública, de data de 15 de gener de 2001, per la qual es corregeixen errades de la Resolució de 3 d'octubre de 2000 de la mateixa Direcció General, per la qual s'aproven les relacions de llocs de treball de l'administració al servei del Consell de la Generalitat Valenciana, entre altres, les errades materials que afecten el lloc de treball núm. 39, cap del Servei Territorial a València, en el sentit de suprimir els requisits del lloc, resolc:
  
Modificar en la base tercera punt 1, lloc de treball núm. 39, cap del Servei Territorial, on diu: «Requisits: grup A. Enginyer agrònom. Enginyer tècnic agrícola»; hi ha de dir: «Requisits: grup A».
  
La present correcció obri un nou termini de presentació d'instàncies de 20 dies hàbils, comptats des de l'endemà de la publicació d'aquesta en el DOGV.
Diari Oficial de la Generalitat Valenciana


Sumari del DOGV 4053, del 30-07-2001 (2001/6614)

RESOLUCIÓ de 15 de juny de 2001, del conseller de Justícia i Administracions Públiques, per la qual s'aprova l'escut de l'Ajuntament de Palma de Gandía (València).
-------------------------------------------------------------------------------------------------------------------------------------------------------------------

### Dades del document

Número de DOGV
:   4053

Data del DOGV
:   30-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6614


Data del document
:   15-06-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Palma de Gandía
    * bandera
    * administració local
    * heràldica
    * municipi

RESOLUCIÓ de 15 de juny de 2001, del conseller de Justícia i Administracions Públiques, per la qual s'aprova l'escut de l'Ajuntament de Palma de Gandía (València). [2001/X6614]
  
L'Ajuntament de Palma de Gandía ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Palma de Gandía que quedarà organitzat de la següent manera:
  
?Escut quadrilong de punta redona. Partit.
  
En el primer quarter, en camp d'or quatre pals de gules, abraçat d'atzur sembrat de flors de lis d'or, i brisat amb un lambel de gules.
  
Al segon quarter, en camp d'atzur, una palma d'or.
  
Al timbre, corona reial oberta?.
  
Contra aquesta resolució que posa fi a la via administrativa els interessats podran interposar, potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
Diari Oficial de la Generalitat Valenciana


Sumari del DOGV 4081, del 07-09-2001 (2001/8446)

Advertiment d'anul·lació de l'autorització sanitària núm. EM-10.4985/V.
-----------------------------------------------------------------------

### Dades del document

Número de DOGV
:   4081

Data del DOGV
:   07-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8446


Organisme emissor
:   Conselleria de Sanitat

Tipus de document
:   Anunci

Advertiment d'anul·lació de l'autorització sanitària núm. EM-10.4985/V. [2001/8446]
  
En relació amb l'autorització sanitària núm. EM-10.4985/V que té per a l'activitat de carnisseria salsitxeria l'establiment propietat de Carnes Redondo, situat al carrer de Sant Eduard, núm. 23, de Paiporta, i a la vista de l'acta d'inspecció núm. 08-10.39876, de data 24 de gener de 2001, en què es deixa constància que en les instal·lacions esmentades s'ha deixat d'exercir l'activitat.
  
Se'ls comunica que el director general de Salut Pública els donarà de baixa en el cens d'indústries autoritzades pel cessament de l'activitat.
  
No obstant això, disposen d'un termini de 10 dies per a al·legar el que consideren adequat en aquest Centre de Salut Pública de Torrent, situat al carrer del pintor Ribera, 28, 46501 Torrent, tel. 86 446 53 31. Si transcorre aquest termini sense resposta de la seua part, farem el que s'indica més amunt.
Diari Oficial de la Generalitat Valenciana


Sumari del DOGV 3912, del 08-01-2001 (2000/10291)

RESOLUCIÓ de 20 de desembre del 2000, del director general per als Recursos Humans i Econòmics de la Conselleria de Sanitat, per la qual fa públic el resultat del concurs oposició per a la provisió de places vacants de metge de família d'Equip d'Atenció Primària dependents de la Conselleria de Sanitat (DOGV núm. 3.461, de 25.05.1999).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3912

Data del DOGV
:   08-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/10350


Organisme emissor
:   Conselleria de Sanitat

Tipus de document
:   Resolució

RESOLUCIÓ de 20 de desembre del 2000, del director general per als Recursos Humans i Econòmics de la Conselleria de Sanitat, per la qual fa públic el resultat del concurs oposició per a la provisió de places vacants de metge de família d'Equip d'Atenció Primària dependents de la Conselleria de Sanitat (DOGV núm. 3.461, de 25.05.1999). [2000/10164]
  
Vista la proposta formulada pel tribunal de selecció del concurs oposició per a la provisió de places de metge de família d'Equip d'Atenció Primària.
  
Segons el que estableix l'article 8 de la convocatòria, resolc nomenar els aspirants amb les destinacions allistades en l'annex.
  
Els aspirants que hagen obtingut plaça disposaran del termini d'un mes, comptador des de l'endemà de la publicació d'aquesta resolució en el DOGV, per incorporar-s'hi i prendre'n possessió. La presa de possessió es farà, després que haurà lliurat el nomenament el director general per als Recursos Humans i Econòmics, davant el director del centre a què estiga adscrita la plaça. Perdran els seus drets les persones que sense causa justificada deixen passar el termini sense incorporar-s'hi.
  
La present resolució exhaureix la via administrativa, i s'hi podrà interposar, alternativament, recurs potestatiu de reposició davant la Conselleria de Sanitat, en el termini d'un mes comptador des de l'endemà de la publicació de la resolució (articles 116 i 117 i paràgraf segon de la disposició transitòria segona de la Llei 4/1999, de 13 de gener, de modificació de la Llei 30/1992, de 26 de novembre), o bé interposar directament recurs contenciós administratiu davant la sala corresponent del Tribunal Superior de Justícia de la Comunitat Valènciana, dins del termini de dos mesos comptadors des de l'endemà de la publicació de la resolució (articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa).
  
València, 20 de desembre de 2000.- El director general per als Recursos Humans i Econòmics: Alejandro Bañares Vázquez.
Diari Oficial de la Generalitat Valenciana


Sumari del DOGV 4021, del 14-06-2001 (2001/5747)

DECRET 94/2001, de 12 de juny, del Govern Valencià, pel qual se substitueix un membre del Consell Assessor de Radiotelevisió Espanyola a la Comunitat Valenciana.
-----------------------------------------------------------------------------------------------------------------------------------------------------------------

### Dades del document

Número de DOGV
:   4021

Data del DOGV
:   14-06-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/5747


Data del document
:   12-06-2001

Organisme emissor
:   Presidència de la Generalitat

Tipus de document
:   Decret

DECRET 94/2001, de 12 de juny, del Govern Valencià, pel qual se substitueix un membre del Consell Assessor de Radiotelevisió Espanyola a la Comunitat Valenciana. [2001/X5747]
  
Havent-se produït una vacant entre els membres que integren el Consell Assessor de Radiotelevisió Espanyola a la Comunitat Valenciana, i de conformitat amb el que preveu l'article 7.1 i 2 de la Llei 3/1984, de 6 de juny, de la Generalitat Valenciana, de Creació i Regulació del Consell Assessor de Radiotelevisió Espanyola a la Comunitat Valenciana, el ple de les Corts Valencianes, en la sessió del dia 6 de juny de 2001, acordà designar la diputada que ha de cobrir la vacant produïda.
  
En atenció d'aquests motius, i amb la deliberació prèvia del Govern Valencià, en la reunió del dia 12 de juny de 2001,
  
DECRETE
  
Nomenar membre del Consell Assessor de Radiotelevisió Espanyola a la Comunitat Valenciana, la diputada de les Corts Valencianes pel Grup Parlamentari Popular següent:
  
Senyora Estela Canales Martínez-Pinna.
  
València, 12 de juny de 2001
  
El president de la Generalitat Valenciana,
Diari Oficial de la Generalitat Valenciana


Sumari del DOGV 4112, del 23-10-2001 (2001/9953)

Notificació en extracte a la senyora Mª Pilar José Chinchilla y al senyor Joaquín Romero Plaza. Expedient número 551/2000.
--------------------------------------------------------------------------------------------------------------------------

### Dades del document

Número de DOGV
:   4112

Data del DOGV
:   23-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9953


Organisme emissor
:   Conselleria de Benestar Social

Tipus de document
:   Anunci

Notificació en extracte a la senyora Mª Pilar José Chinchilla y al senyor Joaquín Romero Plaza. Expedient número 551/2000. [2001/A9953]
  
Com que no s'ha pogut practicar la notificació personal a les persones interessades, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'aquest text legal.
  
Perquè les persones interessades puguen tenir coneixement íntegre de l'acte i en quede constància, podran comparéixer en el termini de 15 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Família i Adopcions, sítia al carrer Primitivo Pérez, 8, d'Alacant, de 09.00 a 14.00 hores.
  
- Expedient número: 551/2000.
  
- Persona interessada: M. Pilar José Chinchilla i Joaquín Romero Plaza.
  
- Últim domicili conegut: Vicente Blasco Ibáñez, 26-4t B'Elda.
  
- Resolució adoptada per la Direcció Territorial de Benestar Social, de data 9 de maig de 2001, en què s'adopten els acords d'interés per a la persona interessada.
  
Contra aquesta resolució, les persones interessades podran interposar un recurs davant la jurisdicció civil d'acord amb allò previst en la Llei d'Enjudiciament Civil i en la disposició addicional primera de la Llei Orgànica 1/1996, de 15 de gener, de Protecció Jurídica del Menor, d'acord amb allò disposat en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992).
Diari Oficial de la Generalitat Valenciana


Sumari del DOGV 3993, del 07-05-2001 (2001/3399)

Notificació per citació a termini. Expedients diversos.
-------------------------------------------------------

### Dades del document

Número de DOGV
:   3993

Data del DOGV
:   07-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3399


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació per citació a termini. Expedients diversos. [2001/A3399]
  
D'acord amb el que disposa l'article 105.6 de la Llei 230/1963, de 28 de desembre, General Tributària, segons la redacció que en fa la Llei 66/1997, de 30 de desembre, de Mesures Fiscals, Administratives i d'Ordre Social, i en no haver-se pogut realitzar la notificació corresponent en el domicili de l'interessat, per causa no imputable a aquesta administració, per la present notificació se citen els obligats tributaris que a continuació es detallen perquè compareguen, en el termini des 10 dies següents a aquesta publicació, en la seu d'aquesta oficina liquidadora de Torrent, situada al carrer Sagra, número 9, de Torrent, a l'efecte de notificar-los els actes relatius als procediments que, així mateix, s'indiquen, de la tramitació des quals és responsable aquest servei. Si, transcorregut aquest termini, no hi han comparegut, es tindrà per practicada la corresponent notificació des de l'endemà de venciment d'aquest.
Diari Oficial de la Generalitat Valenciana


Sumari del DOGV 3991, del 03-05-2001 (2001/3698)

Convocatòria d'assemblea general ordinària.
-------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3698


Organisme emissor
:   Caixa Rural d'Algemesí, SCOOP V. Crèd.

Tipus de document
:   Convocatòria

Convocatòria d'assemblea general ordinària. [2001/X3698]
  
El Consell Rector d'aquesta Caixa Rural, en sessió de data 27 de març de 2001, acordà per unanimitat convocar a tots i cadascun dels socis a l'assemblea general ordinària que tindrà lloc al domicili social, c/ de Sant Josep de Calassanç núm. 6, d'Algemesí (València), el dia 24 de maig de 2001, a les 19.30 hores en primera, i a les 20.00 hores en segona convocatòria, per tal tractar els següents punts del l'ordre del dia:
  
1r. Informe de la Presidència.
  
2n. Lectura i aprovació, si escau, de l'informe de gestió i dels comptes anuals de l'exercici 2000.
  
3r. Proposta i aprovació, si convé, d'aplicació d'excedents de l'exercici de 2000.
  
4t. Aprovació, si fa el cas, de la liquidació del pressupost d'ingressos i despeses de la reserva de formació i promoció cooperativa de 2000 i pla d'inversions i despeses per a l'exercici de 2001.
  
5è. Pròrroga o nomenament d'experts comptables verificadors de comptes independents.
  
6è. Autoritzacions diverses.
  
7è. Suggeriments, precs i preguntes.
  
8è. Aprovació de l'acta de la sessió o, si fa el cas, designació de dos socis per l'assemblea per a l'aprovació esmentada.
  
Algemesí, 17 d'abril de 2001.- El president: Josep Vicent Torrent Corts.
  
Nota: conformement amb el que estableixen els estatuts socials d'aquesta Caixa Rural i en la legislació vigent, els estats financers, informe sobre la gestió, informe de verificació de comptes anuals i els altres documents que seran sotmesos a la consideració de l'assemblea, estaran a la disposició dels socis de l'Entitat de forma immediata i gratuïta, a la seua adreça social, sítia a Algemesí (València), carrer de Sant Josep de Calassanç núm. 6, a partir de la convocatòria de l'assemblea i fins a la seua realització.
Diari Oficial de la Generalitat Valenciana


Sumari del DOGV 4008, del 28-05-2001 (2001/4988)

Informació pública de l'oferta d'ocupació pública per a l'exercici 2001.
------------------------------------------------------------------------

### Dades del document

Número de DOGV
:   4008

Data del DOGV
:   28-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/4988


Data del document
:   16-05-2001

Organisme emissor
:   Ajuntament de Llíria

Tipus de document
:   Convocatòria

Anàlisi jurídica

 Descriptors 

:   * Llíria
    * administració local
    * concurs administratiu
    * policia
    * oferta d'ocupació
    * professió de la informació
    * professió de l'urbanisme

Informació pública de l'oferta d'ocupació pública per a l'exercici 2001. [2001/A4988]
  
La Comissió de Govern, en la sessió ordinària del dia 8 de maig de 2001, va adoptar, entre altres, l'acord d'aprovació de l'oferta d'ocupació pública corresponent a l'exercici 2001.
  
Accés: torn lliure, personal funcionari.
  
- Una plaça de tècnic d'administració general. Gestió tributària. Grup A. Escala d'administració general. Subescala tècnica.
  
- Una plaça de lletrat tècnic d'administració general. Recursos humans. Grup A. Escala d'administració general. Subescala tècnica.
  
- Una plaça d'arquitecte tècnic. Grup B. Escala d'administració especial. Subescala tècnica.
  
- Una plaça d'intendent de la policia local. Grup B. Escala d'administració especial. Subescala de serveis especials. Classe de policia local.
  
- Dues places de delineant. Grup C. Escala d'administració especial. Subescala tècnica.
  
- Una plaça d'ajudant de biblioteca. Grup C. Escala d'administració especial. Subescala tècnica.
  
- Una plaça d'agent de policia local. Grup C. Escala d'administració especial. Subescala de serveis especials. Classe de policia local.
  
- Una plaça de mantenidor d'instal·lacions esportives. Grup E. Escala d'administració especial. Subescala de serveis especials. Classe personal d'oficis.
  
- Una plaça de conserge. Grup E. Escala d'administració general. Subescala subalterna.
  
Promoció interna. Personal funcionari
  
- Una plaça de tècnic mitjà informàtic. Grup B. Escala d'administració especial. Subescala tècnica.
  
Accés. Torn lliure. Personal laboral
  
- Una plaça de monitor centre de dia. Grup C.